ΚΑΝΟΝΙΣΜΟΣ (ΕΟΚ) αριθ. 3399/92 ΤΗΣ ΕΠΙΤΡΟΠΗΣ της 26ης Νοεμβρίου 1992 για τον καθορισμό της οριστικής ενίσχυσης στην παραγωγή για ορισμένα μεταποιημένα προϊόντα με βάση την τομάτα, για την περίοδο εμπορίας 1992/93, και για παρεκκλίσεις για την εν λόγω περίοδο εμπορίας αυτή, από τους κανονισμούς (ΕΟΚ) αριθ. 1558/91 και (ΕΟΚ) αριθ. 722/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 3 παράγραφος 4 και το άρθρο 5 παράγραφος 5,

Εκτιμώντας:

ότι το άρθρο 3 παράγραφος 1 του κανονισμού (ΕΟΚ) αριθ. 426/86 προβλέπει ότι το καθεστώς ενίσχυσης στην παραγωγή βασίζεται σε συμβάσεις που συνδέουν τους παραγωγούς και τους μεταποιητές-

ότι ο κανονισμός (ΕΟΚ) αριθ. 989/84 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1755/92 (4), περί καθορισμού επιπέδου εγγύησης για ορισμένα μεταποιημένα προϊόντα με βάση τα οπωροκηπευτικά, και ιδίως για τα μεταποιημένα προϊόντα με βάση την τομάτα, θεσπίζει στο άρθρο 2 ότι η ενίσχυση στην παραγωγή μειώνεται για την τρέχουσα περίοδο εμπορίας όταν ξεπερασθεί το επίπεδο εγγύησης- ότι, εξάλλου, η υπέρβαση του επιπέδου εγγύησης υπολογίζεται με βάση τις ποσότητες που έχουν αποτελέσει αντικείμενο αιτήσεως για ενίσχυση στην παραγωγή στη διάρκεια της περιόδου εμπορίας 1992/93-

ότι ο κανονισμός (ΕΟΚ) αριθ. 989/84 καθόρισε, για την περίοδο εμπορίας 1992/93, επίπεδο εγγύησης που αντιστοιχεί σε ποσότητα νωπών τοματών 6 596 787 τόνων- ότι 4 317 339 τόνοι προορίζονται για την παρασκευή τοματοπολτού, και 1 543 228 τόνοι για την παρασκευή ολόκληρων αποφλοιωμένων τοματών- ότι το υπόλοιπο που προορίζεται για την παρασκευή άλλων μεταποιημένων προϊόντων με βάση την τομάτα θα ληφθεί υπόψη αργότερα-

ότι, σύμφωνα με τις πληροφορίες που προσκόμισαν τα κράτη μέλη στο πλαίσιο του κανονισμού (ΕΟΚ) αριθ. 2010/92 της Επιτροπής της 20ής Ιουλίου 1992 για παρεκκλίσεις, για την περίοδο εμπορίας 1992/93, από τον κανονισμό (ΕΟΚ) αριθ. 1558/91 περί των λεπτομερειών εφαρμογής του συστήματος ενίσχυσης στην παραγωγή μεταποιημένων οπωροκηπευτικών (5), οι ποσότητες των πρώτων υλών που αναφέρονται στις συμβάσεις μεταποίησης καθώς και στις γραπτές συμφωνίες αφορούν 4 298 670 τόνους για τον τοματοπολτό και 1 538 970 τόνους για τις ολόκληρες αποφλοιωμένες τομάτες- ότι αυτές οι ποσότητες τοματοπολτού των αποφλοιωμένων τοματών για τις οποίες πραγματοποιήθηκε σύμβαση είναι μικρότερες από τις ποσότητες που αναφέρονται, και ότι, οι ποσότητες που θα αποτελέσουν αντικείμενο αιτήσεως για ενίσχυση, για τις δύο αυτές ομάδες προϊόντων, είναι ίσες ή μικρότερες των ποσοτήτων που αναφέρονται στις συμβάσεις συμπεριλαμβανομένων των γραπτών συμφωνιών-

ότι από τα ανωτέρω προκύπτει ότι δεν πρόκειται να υπάρξει υπέρβαση για τον τοματοπολτό και τις ολόκληρες αποφλοιωμένες τομάτες, και ότι ως εκ τούτου, η προσωρινή ενίσχυση στην παραγωγή που ορίζεται με τον κανονισμό (ΕΟΚ) αριθ. 2023/92 της Επιτροπής (6) καθίσταται οριστική-

ότι ο κανονισμός (ΕΟΚ) αριθ. 1558/91 της Επιτροπής της 7ης Ιουνίου 1991 περί των λεπτομερειών εφαρμογής του συστήματος ενίσχυσης στην παραγωγή μεταποιημένων οπωροκηπευτικών (7), όπως τροποποιήθηκε από τον κανονισμό (ΕΟΚ) αριθ. 2008/92 (8), προβλέπει στα άρθρα 12 και 14, ότι υποβάλλεται μία μόνο αίτηση για τις τρεις ομάδες προϊόντων με βάση τις τομάτες για κάθε περίοδο εμπορίας- ότι πρέπει, εφόσον ληφθούν υπόψη τα ανωτέρω, να υποβληθεί αίτηση για την περίοδο εμπορίας 1992/93 για κάθε ομάδα προϊόντων-

ότι ο κανονισμός (ΕΟΚ) αριθ. 722/88 της Επιτροπής της 18ης Μαρτίου 1988 για τον καθορισμό των λεπτομερειών εφαρμογής του άρθρου 3 παράγραφος 1α του κανονισμού (ΕΟΚ) αριθ. 426/86 όσον αφορά τη χορήγηση ενίσχυσης στα μεταποιημένα προϊόντα με βάση την τομάτα (9), προβλέπει ότι ο μεταποιητής υποβάλλει ενιαία αίτηση επιδότησης ποσοστού συμβάσεων που έχουν συναφθεί με αναγνωρισμένη ομάδα παραγωγών ή με ένωση για ενίσχυση παραγωγών- ότι η αίτηση πρέπει να υποβάλλεται μαζί με την αίτηση για ενίσχυση στην παραγωγή, ότι προκύπτει από τα ανωτέρω- ότι πολλές αιτήσεις για ενίσχυση μπορούν να υποβάλλονται, και ότι κατά συνέπεια, η αίτηση επιδότησης ποσοστού 2 % πρέπει να υποβάλλεται μαζί με την τελευταία αίτηση για ενίσχυση στην παραγωγή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η προσωρινή ενίσχυση στην παραγωγή που καθορίζεται από τον κανονισμό (ΕΟΚ) αριθ. 2023/92 καθίσταται οριστική για τα προϊόντα στο παράρτημα.

Άρθρο 2

Για την περίοδο εμπορίας 1992/93, οι παρεκκλίσεις από το άρθρο 12 παράγραφος 4 του κανονισμού (ΕΟΚ) αριθ. 1558/91 έχουν ως εξής:

υποβάλλεται μία μόνο αίτηση για κάθε ένα από τα ακόλουθα προϊόντα:

- τοματοπολτός,

- ολόκληρες αποφλοιωμένες τομάτες,

- άλλα προϊόντα με βάση τις τομάτες,

από τη λήξη των εργασιών μεταποίησης της περιόδου εμπορίας και το αργότερο στις 15 Δεκεμβρίου 1992.

Στην περίπτωση αυτή, εφαρμόζονται για καθεμία από τις αιτήσεις για ενίσχυση οι διατάξεις του άρθρου 14 παράγραφοι 1 και 2 του κανονισμού (ΕΟΚ) αριθ. 1558/91.

Άρθρο 3

Για την περίοδο εμπορίας 1992/93, και κατά παρέκκλιση της διάταξης του άρθρου 4 πρώτο εδάφιο του κανονισμού (ΕΟΚ) αριθ. 722/88, η ενιαία αίτηση επιδότησης, υποβάλλεται από το μεταποιητή μαζί με την τελευταία αίτηση για ενίσχυση στην παραγωγή που υποβάλλεται δυνάμει του άρθρου 2 του παρόντος κανονισμού.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 103 της 16. 4. 1984, σ. 19. (4) ΕΕ αριθ. L 180 της 1. 7. 1992, σ. 25. (5) ΕΕ αριθ. L 203 της 21. 7. 1992, σ. 11. (6) ΕΕ αριθ. L 207 της 23. 7. 1992, σ. 11. (7) ΕΕ αριθ. L 144 της 8. 6. 1991, σ. 31. (8) ΕΕ αριθ. L 203 της 21. 7. 1992, σ. 9. (9) ΕΕ αριθ. L 74 της 19. 3. 1988, σ. 49.

ΠΑΡΑΡΤΗΜΑ

Ενίσχυση στην παραγωγή

/* ΠΙΝΑΚΕΣ: δείτε Ε.Ε. */